23. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 48316 της 11 Αυγ./29 Σεπτ. 1966 (ΦΕΚ Β΄ 596) Περί εφοδιασμού πλοίων εκτελούντων πλόας εξωτερικού κλπ. δι’ ελαιολάδου προερχομένου εκ του ελευθέρου εμπορίου, συσκευασμένου εις βαρέλια. Έχοντες υπ’ όψιν: α)Τας διατάξεις του Ν.Δ. 3786/57 «περί μέτρων προστασίας της εθνική ελαιοπαραγωγής και οργανώσεως των σχετικών προς ταύτην Υπηρεσιών του Υπουργείου Γεωργίας» και δη το άρθρ. 6 παρ. 2 τούτου. β)Την υπ’ αριθ. 321/4.2.66 απόφασιν του Κ.Ο.Σ., περί εφοδιασμού πλοίων εκτελούντων πλόας εξωτερικού κλπ. δι’ ελαιολάδου εκ του ελευθέρου εμπορίου, συσκευασμένου εις λιθογραφημένα λευκοσιδηρά δοχεία χωρητικότητος μέχρις είκοσι δύο χιλιογράμμων. Λαβόντες υπ’ όψιν ότι κρίνεται ενδεδειγμένος ο εφοδιασμός των κατά τα ανωτέρω σκαφών δι’ ελαιολάδου εκ του ελευθέρου εμπορίου, συσκευασμένου εις βαρέλια, δια την μείωσιν του κόστους τούτου, αποφασίζομεν: Εγκρίνομεν όπως, εις περίπτωσιν εφοδιασμού πλοίων, εκτελούντων πλόας εξωτερικού ή μικτούς, υπό Ελληνικήν ή ξένην σημαίαν, δια της αναγκαιούσης εις αυτά ποσότητος Ελληνικού ελαιολάδου, εκ της ελευθέρας αγοράς, δια τα πληρώματα και τους επιβάτας των, κατά τας περί εφοδιασμού πλοίων εκτελούντων πλόας εξωτερικού ισχυούσας εκάστοτε διατάξεις, η εν λόγω ποσότης ελαιολάδου συσκευάζηται εις βαρέλια. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. 